oslospeiderne

Trinn 0, Lederstart og Ledersamtalen 13/10 og 20/10 2021
2021-10-13 18:30 - 2021-10-22 18:30 (Europe/Oslo)
Trinn 0 er kurset for å gjøre nye ledere kjent med speidingens bakgrunn, viktige kjennetegn og prinsipper, samt og gi dem forståelse av hva speiding er og hva det innebærer å være leder i Norges speiderforbund. Dette er et kort, men interessant kurs som markerer starten på grunntreningen som leder i Norges Speiderforbund og som gjør deltagerne til godkjente ledere etter gjennomføring. Den siste kurskvelden avsluttes med signering av lederkontrakten og opptagelse som leder i kretsen.
13/10 Del 1 – vil i år gjennomføres som kombinert selvstudie med oppfølging i et videomøte.
20/10 Del 2 gjennomføres utendørs med alle deltagerne i Østmarka.
Maks antall vil være basert på hvor mange vi kan være samtidig utendørs etter gjeldende smittevernråd. Ha med hånddesinfeksjon på del 2 av kurset.
Det er Ledertrenerpatruljen i Oslospeiderne som er arrangør og kurset er gratis. Ved stor pågang vil medlemmer i Oslospeiderne prioriteres.
– Kursoppstart er på Google Meet onsdag den 13. oktober med starttidspunkt kl. 18:30. Link til videomøtet blir sendt på e-post etter påmeldingsfristens utløp.
– Ledersamtalen og opptagelsesseremoni vil være onsdag den 20. oktober med oppmøte kl. 18:30 på Ulsrudvann parkeringsplass nedenfor Østmarkseteren restaurant.
Her finner dere kart!
Opptagelsesseremonien vil være en del av Donsaften på Sarabråten hvor vi tar deltakerne opp som ledere i Oslospeiderne. Husk å trene på speiderløftet 😉
Les mer om Donsaften her!
Hva trenger du for å delta på kurset?
– Foruten tid til å delta begge dager, trenger du tid til å lese kursmaterialet mellom kursdagene.
– Klær til å være utendørs en kveld i oktober samt et sitteunderlag.
– En PC eller mobil enhet for å delta på videomøtet med Google Meet.
Man deltar via nettleser på PC/mac, men man trenger en gratis’ applikasjon for å delta med iPhone)
Kursleder for Lederstart og Ledersamtalen er:
Marius Fohrn Markussen og
Kjetil Willander
Telefon Marius: 991 01 666
Telefon Kjetil: 915 63 339
Dere melder dere på her!
Frist for påmelding er 11. oktober.
Håper vi sees på kurs!

Donsaften 20 oktober 2021
2021-10-20 18:30 - 21:00
Hei alle speidervenner, ledere og rovere i Oslospeiderne!
Donsaften, en hyggelig samling i skogen i høstmørket, er en tradisjon fra gamle Østmarka krets. Nå ønsker vi alle Oslospeidernes gamle og nye ledere/rovere velkommen til en tradisjonsrik opplevelse i Østmarka, til bål, varmt drikke og gode speiderhistorier.
Donsaften er kvelden lederne i Oslospeiderne markerer stiftelsen av 1. Christiania tropp og hedrer Christian Dons. Denne kvelden blir også brukt til å ta opp nye ledere, og til å dele ut hederstegn.
Vi følger stien fra Ulsrudvann til Sarabråten og videre opp til Donsbautaen ved Hauktjern. ved bautaen holdes en kort seremoni til minne om speidingens start i Norge, før vi går ned til ruinene for å kose oss rundt bålet med varm drikke og snop. Vi sitter noen timer og prater til vi går hjemover.
Donsaften arrangeres vanligvis ved fullmåne i oktober, i år vil vi feire onsdag 20/10.
Oppmøte blir på parkeringsplassen på Ulsrudvann parkeringsplass nedenfor Østmarkseteren restaurant kl 18:30.
Kart finner dere her!
Ta med kopp og noe å sitte på.

Dersom noen grupper har nye ledere som skal tas opp eller ledere som skal ha 10-årsknappen, må de melde fra til Kretskontoret på forhånd.
I år må vi ha påmelding på grunn av smittevernsituasjonen, send derfor en mail innen 6. oktober til: kontor@oslospeiderne.no med hvor mange dere kommer fra gruppa, samt navn på deltakerne.
Det serveres kaffe og kakao til alle.
